Anchetă în Suceava după ce mai multe mașini au fost vandalizate. Poliția a identificat trei suspecți
Polițiștii din Suceava au demarat o anchetă, după ce au fost sesizați că mai mulți tineri distrug numerele de înmatriculare ale unor autoturisme parcate. La fața locului s-a constatat că, pe o altă stradă, au fost distruse și alte autoturisme, la unele fiind afectată caroseria, iar la altele parbrizele. Numărul mașinilor afectate nu a fost deocamdată comunicat. Trei dintre suspecți au fost identificați de polițiști.